da en en da en da da da da da da da da da da da da en da da da da da da es da da da da da nn da da en
Bilture i Danmark - kulturremisen.dk
De bedste steder at besøge
Grænseegnen er et besøg værd
Besøg en af Danmarks nationalparker
Danmarks 15 smukkeste naturområder
Oversete ferie destinationer i Danmark
Roadtrip i Danmark – disse steder er et besøg værd
Campingferie i skønne Danmark
København – Danmarks eventyrlige hovedstad
Sæt kunsten i relief med en flot ramme
Danmark rundt på en forlænget weekend
Danmark er et dejligt land til bilture. De forholdsvis korte afstande gør det overkommeligt at rejse fra sted til sted, og man har ikke – som på ferieturene sydpå – fornemmelsen af, at man bare skal køre og køre for at nå sit mål. I stedet kan man planlægge små, hyggelige ture og nå at se en hel landsdel på en enkelt dag.
Et af de hyggelige træk ved bilture i Danmark er, at man kan besøge nogle af de gamle landevejskroer, som stadig ligger langs landevejene, der tilbyder gammeldags kromad og smørrebrød. Mange er desværre lukkede som led i tidens udvikling – eller afvikling, alt efter hvordan man ser på det – men der er også mange, der stadig holder fanen højt og leverer en god oplevelse til en overkommelig pris.
En hel del af disse kroer bærer betegnelsen Kgl. Privilegeret Kro, og det betyder, at de fra gammel tid havde kongelig bevilling til at drive kro – og samtidig også en forpligtelse til at betjene enhver rejsende, der måtte banke på deres dør. Mange af disse kgl. privilegerede kroer ligger i smukke bygninger, som i sig selv er et besøg værd.
Dette gælder for eksempel den gamle kro i Norsminde ved kysten omkring 10 kilometer syd for Aarhus. Kroen er et godt mål for en biltur, hvis man for eksempel er på ferie i det østjyske. Her spiser man godt, og kroens vinkælder er kendt verden om. Den skal man jo nok holde sig fra, hvis man er i bil – men så kan man jo eventuelt leje et værelse og tage en overnatning i de idylliske omgivelser.
Området er rigt på seværdigheder. Blandt andet er der ikke langt til Moesgaard Museum, som er et museum om forhistorie, men som også rummer etnografiske udstillinger – og frem til marts 2020 også en udstilling om det gamle Pompeji, som varmt kan anbefales.
Copyright © 2022 · Lifestyle Pro on Genesis Framework · WordPress · Log in